S-224/2021

Mál þetta sem dómtekið var 24. mars 2021 höfðaði Lögreglustjórinn á höfuðborgarsvæðinu með ákæru 26. janúar 2021 á hendur ákærða S-kk-þgf M-kk-þgf G-kk-þgf, kt. [...], [...], [...]:

„fyrir umferða lag brot, með því að hafa föstudaginn 9. ágúst 2019 ekið bifreiðinni [...], undir áhrifum ávana- og fíkniefna, óhæfur til að stjórna henni örugglega (í blóði mældist amfetamín 125 ng/ml, tetrahýdrókannabínól 1,1 ng/ml og kókaín 115 ng/ml) og sviptur ökurétti, suður Breiðholtsbraut í Reykjavík við Árbæjarsafn, þar sem lögregla stöðvaði aksturinn.

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála.

Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars árið [...] og hefur fimm sinnum áður sætt refsingu. Ákærði undirgekkst sektargerð hjá Lögreglustjóranum á höfuðborgarsvæðinu 26. janúar 2011 fyrir akstur ökutækis undir áhrifum fíkniefna og fyrir að hafa ekki ökuskírteini meðferðis. Þann 19. október sama ár var ákærði dæmdur fyrir fíkniefnalagabrot í Héraðsdómi Reykjaness. Þann 2. júlí 2014 gekkst ákærði undir sektargerð hjá Lögreglustjóranum á höfuðborgarsvæðinu vegna hraðaksturs og fyrir að aka ökutæki undir áhrifum fíkniefna. Þá gekkst ákærði undir sektargerð á ný 7. apríl 2015 fyrir sviptingaakstur og brot á reglum um öryggis- og verndarbúnað. Að endingu var ákærði með dómi Héraðsdóms Reykjaness 24. september 2015 dæmdur í fangelsií 45 daga fyrir hraðakstur, akstur sviptur ökurétti og akstur undir áhrifum fíkniefna. Hluti dómsins var hegningarauki við sektargerð lögreglu 7. apríl 2015 enn annar ákæruliðurinn sem varðaði sviptingarakstur undir áhrifum fíkniefna féll utan hegningaraukans. Af þessu virtu er miðað við að ákærði hafi ekið undir áhrifum fíkniefna í fjórða skipti og í þriðja skipti sviptur ökurétti. Samkvæmt dómvenju er refsing ákærða hæfilega ákveðin fangelsi í 75 daga. Samkvæmt sömu dómvenju er miðað við að refsing skuli að vera óskilorðsbundin.

Af dómaframkvæmd má ráða að það heyri til algerra undantekninga að aðstæður séu taldar vera þess eðlis að unnt sé að skilorðsbinda refsingu, samanber m. a. dóm Landsréttar 18. desember 2020 í máli nr. 551/2019. Í þessu máli háttar svo til að liðin voru rúm fjögur ár síðan ákærði sætti síðast refsingu þegar hann framdi brotið og tæp þrjú ár frá því ákærði lauk afplánun refsingar með samfélagsþjónustu. Þá hefur ákærði lagt fram vottorð frá meðferðarheimilinu Krýsuvík um útskrift hans þaðan eftir rúma 8 mánaða dvöl og staðfestingu á góðum árangri. Með hliðsjón af því að brot ákærða var framið áður en hann fór í meðferð og að óskilorðsbundin refsing myndi raska högum hans verulega þykir rétt að refsing hans sé skilorðsbundin samkvæmt heimild í 57. gr. almennra hegningarlaga nr. 19/1940 eins og í dómsorði greinir. Er einnig litið til þess að rúmir 17 mánuðir liðu frá verknaði og útgáfu ákæru í einföldu sakamáli.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, og jafnframt með vísan til 101. gr. og 102. gr. þágildandi umferðarlaga nr. 50/1987, rétt að svipta ákærða ökurétti ævilangt frá birtingu dóms þessa að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 192.082 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, S-kk-nf M-kk-nf G-kk-nf, sæti fangelsi í 75 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá birtingu dóms þessa að telja.

Ákærði greiði 192.082 krónur í sakarkostnað.

Ó-kk-nf E-kk-nf J-kk-nf